Filarmonica Banatul Timișoara

RECITAL EDUCATIV | Miracolul muzicii pentru bebeluși (0-2 ani)
2023-10-21 11:00 - 12:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Două dintre cele mai delicate instrumente, în mâinile talentatelor artiste ale Filarmonicii Banatul Timișoara: violonista MARTA CHIȘ și harpista MIHAELA FAUR, îi vor face pe cei mai mici dintre spectatorii noștri să se familiarizeze cu muzica clasică, în cadrul recitalului educativ dedicat special acestei categorii de vârstă. Evenimentul are loc sâmbătă, 21 octombrie 2023, de la ora 11:00, la Sala Capitol.

CONCERT SIMFONIC - Orchestra simfonică a Filarmonicii Banatul Timișoara | Dirijor: SANDER TEEPEN, solist: DANIEL CIOBANU - pian
2023-10-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara vă invită la concert, vineri, 20 octombrie, de la ora 19:00, la Sala Capitol. Maestrul SANDER TEEPEN ne propune spre audiție, în deschiderea concertului, lucrarea Caprice bohémien de S. RAHMANINOV. Apoi, orchestra și pianistul DANIEL CIOBANU – solist în rezidență al Filarmonicii Banatul Timișoara în stagiunea 2023-2024, vor intrepreta Rapsodia pe o temă de Paganini, op. 43 de S. RAHMANINOV. În încheiere, vom asculta Simfonia nr. 5 în fa major, op. 76 de A. DVOŘÁK.
În continuare, avancronica de concert semnată de maestrul Mircea Tătatru:
„Concertul simfonic din 20 octombrie va fi condus de la pupitrul dirijoral de maestrul Sander Teepen. În program Caprice bohémien de Serghei Rahmaninov, Rapsodia pe o temă de Paganini pentru pian şi orchestră op.43 de Rahmaninov şi Simfonia a V-a în fa major op. 76 de Antonin Dvořák.
Rahmaninov a început să lucreze la Capriciul Boemian imediat după ce a terminat opera Aleko. Piesa conţine mai multe referinţe la operă, care era centrată în jurul temelor gypsy, adică după folclorul romani. Găsim rădăcini din spiritul care conduce dansul bărbaţilor din operă şi din întreaga aură care străbate Aleko. Este tânărul Rahmaninov, care la 21 de ani dă naştere la o piesă orchestrată într-un stil emoţionant evocând un profund sentiment de dor.
Mulţi compozitori au profitat de posibilităţile extraordinare oferite de Capriciul 24 pentru vioară solo de Paganini, dar nimeni, după părerea noastră, nu a egalat performanţa lui Serghei Rahmaninov. Este vorba în special de Franz Liszt şi Johannes Brahms. Erau din nou acasă la vila lor din Elveţia, „Senar” a lui Serghei şi Natalia Rahmaninov. Atunci, în iulie 1934, s-a născut Rapsodia pe o temă de Paganini, după o muncă de şase săptămâni. Compozitorul a urmat un drum propriu prelucrând tema sub forma unui mare ciclu de variaţiuni. Lucrarea este prevăzută a se cânta fără pauză, deşi structura variaţiunilor se aliniază unui concert cu trei mişcări distincte. De remarcat şi faptul că debutează cu o variaţiune, tema apărând după aceea. Premiera a avut loc la 7 noiembrie, solist fiind compozitorul, acompaniat de Orchestra Philadelphia din Baltimore, Mariland, America. Vineri, pe scena Filarmonicii „Banatul”, partea solistică va fi asigurată de pianistul Daniel Ciobanu.
După patru zile de la terminarea Cvartetului cu pian în re major, Dvořák începe lucrul la Simfonia a V-a. După şase săptămâni, iunie-iulie 1875, o finalizează dându-i număr de opus 24. Fiind publicată abia în 1888, editorul Simrock i-a dat numărul de opus 76. Punct culminant în producţia orchestrală timpurie a fondatorului şcolii simfonice din Boemia, simfonia pe care o vom asculta în încheierea programului de vineri, prezintă deja trăsăturile tipice ale stilului său individual, matur şi urmăreşte proiecţia marilor capodopere de mai târziu. Deşi simfonia nu are un titlu programatic oficial, criticii şi muzicologii au denumit-o Pastorala lui Dvořák. Aceasta pentru sugestia din tema de deschidere asemănătoare unei melodii pastorale ce imită cimpoiul, şi pentru tema de final a cornului de vânătoare. În partea a doua, violoncelul ne aduce intonaţiile cântecelor slavone. A treia se remarcă printr-un ritm de dans robust, vital, iar finalul este dramatic şi contrastant, fiind un fel del concluzie generală. Reapare tema de la început şi totul se încheie cu o atmosferă de jubileu. Premiera a avut loc la Praga la 25 martie 1879.”

Prelegere YANN ROBIN | Prezentarea propriilor lucrări
2023-10-20 17:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Compozitorul francez 𝐘𝐀𝐍𝐍 𝐑𝐎𝐁𝐈𝐍 va susține o prelegere, vineri, 20 octombrie 2023, de la ora 17:00, în Sala de Cor a Filarmonicii 𝐵𝑎𝑛𝑎𝑡𝑢𝑙 Timișoara. YANN ROBIN este președintele juriului care a desemnat câștigătorii concursului de compoziție din cadrul Festivalului – Concurs Internațional „Remus Georgescu”.

Tema discuției o reprezintă propriile lucrări ale compozitorului francez.

Prelegerea va fi susținută în limba engleză.

Participarea este gratuită!

CANTOSCULPTURI | AUDITIV VOKAL DRESDEN | Dirijor: OLAF KATZER
2023-10-19 19:00 - 20:00
Cei care doresc să descopere înălțimile și profunzimile artei vocale contemporane trebuie să cunoască ansamblul AUDITIV VOKAL DRESDEN. Din 2007, acest tânăr ansamblu, condus de OLAF KATZER, a impresionat publicul prin explorările vocale neobișnuite, care sunt adesea în colaborare cu teatrul, poezia, artele vizuale și științele. Festivalul-Concurs Remus Georgescu, ediția a X-a, găzduiește cu bucurie, joi, 19 octombrie 2023, ora 19:00, la Biserica Sfânta Ecaterina Timișoara, CANTOSCULPTURI împreună cu AUDITIV VOKAL DRESDEN.

ANNE STADLER
KATHARINA SALDEN
INGVILL STATLE SKJORTEN
JONAS FINGER
NIKOLAI FÜCHTE
MYKOLA PIDDUBBNYK

În program:
CAROLA BAUCKHOLT/HEINRICH SCHÜTZ – Assemblage: Nein allein/Verleih uns Frieden

ADRIAN POP – Antico inverno (Text: Salvatore Quasimodo) 2019

OLE HÜBNER – Untitled p.a.a. 2021

DIANA ROTARU – I like 2022

IULIA CIBIȘESCU – Duran Porteremo nell’Ombra (Ophelia’s Lamento) Text: Diego Valeri Mia Pfost Ely 2019

FRIEDRICH GOLDMANN – An sich

MORITZ LASSMANN – Du bist mein

GABRIEL IRANYI – Nonsensverse (după poezii de Chris an Morgenstern și Paul Celan)
Simarar kos malzipempu, 2019

Grosses Geburtstagsblaublau mit Reimzeug und Assonanz. 2021 (UA)

JOHANNES BRAHMS – All meine Herzgedanken

RECITAL Violoncellissimo | Clasic la puterea a treia
2023-10-19 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Violoncellissimo, unul dintre cele mai cunoscute ansambluri camerale din ultimii 20 de ani, va urca pe scena Sălii Capitol, joi, 19 octombrie 2023. Recitalul, parte a ediției a V-a a evenimentului Violoncellissino, intitulată Clasic la puterea a treia, are loc de la ora 19:00. Ansamblul este condus de MARIN CAZACU, directorul general al Filarmonicii „George Enescu”.
În program, lucrări de: J. SCHRAMMEL, G. F. HAENDEL, P. I. CEAIKOVSKI, A. PIAZZOLLA, J. OFFENBACH, D. ŞOSTAKOVICI, RADU SINACI.

Prelegere MARTIN WISTINGHAUSEN | Tehnici neconvenționale de folosire a vocii
2023-10-19 08:00 - 17:00
MARTIN WISTINGHAUSEN, compozitor și bas, va susține o prelegere în cadrul Festivalului – Concurs Internațional „Remus Georgescu”, duminică, 22 octombrie 2023, de la ora 11:00, la Sala Orpheum a Facultății de Muzică și Teatru Timișoara.
Tema o reprezintă tehnicile neconvenționale de folosire a vocii.
Ca urmare practică a acestei prelegeri, pe Martin vom avea ocazia să îl ascultăm interpretând o piesă a unuia dintre câștigătorii concursului de compoziție, duminică, 22 octombrie 2023, de la ora 16:00, în cadrul concertului itinerant. De asemenea, pe Wistinghausen îl vom putea ascula, în calitate de bas, în recitalul susținut alături de Ansamblul ATEM, marți, 22 octombrie 2023, de la ora 19:00, la Sala Capitol.
Participarea la prelegere este gratuită!

RITMOSCULPTURI | ANSAMBLUL PERCUTISSIMO și clasa de coregrafie a Liceului de Artă „Ion Vidu” din Timișoara
2023-10-18 19:00 - 20:00 | Casa Tineretului, Str. Arieș, 19, Timișoara, Timișoara, 300579, România
Ansamblul „Percutissimo” al Facultății de Muzică și Teatru din cadrul Universității de Vest din Timișoara, coordonat de Doru Roman, este apreciat atât în țară cât și în străinătate, având un repertoriu divers, care include cu precădere muzică contemporană. În cadrul Festivalului-Concurs Internațional Remus Georgescu, ediția a X-a, în colaborare cu clasa de coregrafie a Liceului de Artă „Ion Vidu” din Timișoara, coordonată de Adina Gheorghiu, ne vor prezenta RITMOSCULPTURI, miercuri, 18 octombrie 2023, ora 19:00, la Casa Tineretului. Vă așteptăm!

AMELIA TRIFU
PATRICK COJEREAN
BLESCUN MICHAEL
BOGDAN BUICĂ
GIULIA SZUROMI
DAVID CSERMAK
Coordonator: DORU ROMAN
Clasa de coregrafie a Liceului de Artă „„Ion Vidu” Timișoara
Coordonator: ADINA GHEORGHIU
În program:
BOAZ BEN-MESHE – The Monk
DORON KAUFMAN – “Kaddish” – Here I Am
MARGRET WOLF – Kain wetlewel (Ballet în 8 Bildern)
ZIV COJOCARU – GroovoMetrics

ADRIANA TOACSEN | ENCORE
2023-10-17 19:00 - 20:00 | Mansarda Bastionului Maria Theresia, Strada Hector, Nr.1, Timișoara, Timiș
Proiectul ENCORE, inițiat de pianista Adriana Toacsen, abordează un repertoriu de miniaturi contemporane, menit să aducă un suflu nou pentru iubitorii de muzică. Ne face o deosebită plăcere ca Festivalul-Concurs Internațional Remus Georgescu, ediția a X-a, să fie inclus în itinerariul acestui proiect. Astfel că, vă așteptăm marți, 17 octombrie 2023, ora 19:00, la Bastionul Maria Theresia, împreună cu Adriana, cu un colaj de muzică nouă.

În program:
DAN DEDIU – Le Vent du Transylvanie
ȘERBAN MARCU – Mirror Spiders
DIANA ROTARU – Debumesquisse
CĂTĂLIN CREȚU – Pendullum
CRISTIAN BENCE-MUK – Schizofrenia
SABINA ULUBEANU – Sturm und Drang
GABRIEL MĂLĂNCIOIU – Typoncello
SEBASTIAN ANDRONE – Lip of Fate
IRINA PERNEȘ – Old Women Falling down
ANDREI PETRACHE – Vertij
ANDREI POPESCU – Allemande a la Chopin
RUBIN SZABO BAZSA LOVASZ – Malneirophrenia

SONOSCULPTURI CLUJENE | ANSAMBLUL COULEURS | Director artistic - ALEXANDRU MURARIU
2023-10-16 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ansamblul Couleurs s-a conturat în jurul ideii de a pune în valoare muzica modernă și contemporană. Avem bucuria să îi găzduim în cadrul Festivalului-Concurs Internațional Remus Georgescu, ediția a X-a, pe scena Filarmonicii Banatul Timișoara, luni, 16 octombrie 2023, ora 19:00, unde ne vor încânta cu SONOSCULPTURI CLUJENE.

ALEXANDRU MURARIU – dirijor
CARINA COSTE – flaut
SERGIU CEBOTARI – clarinet
SONIA VULTURAR, ANA-TEODORA BUIA – vioară
ADELA HANIA GREAB – violoncel
TONI VÎNTUR – percuție
ALEXANDRU LAZĂR – pian

În program:
AUREL STROE – Pastorala I pentru trio

ADRIAN POP – Runa pentru pian solo dedicată memoriei lui Remus Georgescu
ALEXANDRU MURARIU – Catedrala din Rouen IV pentru flaut și vioară

ALEXANDRU MURARIU – Pasărea măiastră pentru ansamblu

SONIA VULTURAR – 6 schițe pentru instrumente solo și bandă

TUDOR FERARU – Starlight pentru ansamblu și bandă

ALEXANDRU MURARIU – Zori pentru percuție dedicată memoriei lui Cornel Țăranu

CONCERT SIMFONIC dedicat Zilei Naționale a Spaniei | Dirijor: RICARDO CASERO, solistă: LETICIA MORENO - vioară
2023-10-13 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara, dirijată de RICARDO CASERO, susține vineri, 13 octombrie, de la ora 19:00, la Sala Capitol, un concert simfonic dedicat Zilei Naționale a Spaniei. Solista concertului va fi violonista LETICIA MORENO.
În program:
C. CHABRIER – Habanera
E. LALO – Simfonia spaniolă pentru vioară și orchestră, op. 21
J. TURINA – Sinfonia sevillana, op. 23
M. RAVEL – Bolero
În continuare, avancronica de concert semnată de maestrul Mircea Tătaru:
„În 12 octombrie este Ziua Naţională a Spaniei. Atunci, în 1492, navigatorul italo-spaniol Cristofor Columb a descoperit America, ajungând în dreptul insulelor Bahamas. Zilei i se mai spune şi Ziua Hispanităţii.
Concertul Filarmonicii „Banatul” este dedicat acestei zile. Vineri 13 octombrie, sub bagheta dirijorală a maestrului Ricardo Casero, vom asculta Habanera de Emmanuel Chabrier, Simfonia Spaniolă pentru vioară şi orchestră op. 21 de Eduard Victor Antoine Lalo, Simfonia Sevillana de Joaquin Turina şi Bolero de Maurice Ravel.
Chabrier a făcut parte dintr-o familie veche a cărei membrii erau cunoscuţi în partea centrală a Franţei drept oameni veseli, pasionaţi, buni dansatori şi cu preocupări în domeniul ştiinţelor. Emmanuel a primit lecţii de muzică de la 5 ani, iar la 16, compunea valsuri, polci, muzică pentru saloane. Era considerat compozitor autodidact. A avut un şoc în momentul când, fiind la Bayreth, a ascultat opera Tristan şi Isolda a lui Richard Wagner. De atunci, demisionând din postul de la Ministerul de Interne, s-a dedicat în totalitate compoziţiei.
În anul 1882 vizitează Spania împreună cu soţia. Din acest spaţiu provine inspiraţia sa pentru cele mai importante lucrări, precum Rapsodia España pe care am ascultat-o pe scena Sălii Capitol în 26 mai, anul acesta.
A murit la 53 de ani suferind de o paralizie generalizată. Conservatorul de muzică, dans şi dramă din Clermont Ferrand îi poartă numele.
Născut la Lille, în Franţa, dar de origine spaniolă, Edouard Lalo s-a integrat în mişcarea de renaştere a muzicii instrumentale franceze. Deşi a compus opere, simfonii, muzică de cameră, el este cunoscut în lumea muzicală pentru creaţia din genul concertistic. Fiind violonist, a scris patru concerte dedicate acestui instrument. Trei dintre ele au denumiri particulare: Concert Rus, Fantezie Norvegiană şi Simfonia Spaniolă, lucrarea cea mai apreciată. Inspirată şi ea din folclorul spaniol, ca şi celelalte lucrări ale sale, Simfonia Spaniolă se distinge prin melodiile sale expresive, prin ritmurile specifice peninsulei iberice şi prin armoniile clare, nesofisticate. Prima audiţie s-a petrecut la Paris, în februarie 1875, în interpretarea lui Pablo de Sarasate, căruia i-a fost dedicată. Trei ani mai târziu, în aceeaşi interpretare, a fost ascultată de Ceaikovski, care s-a arătat entuziasmat de lucrare. Solistă va fi violonista Leticia Moreno.
Joaquin Pérez Turina, mai puţin cunoscut publicului nostru, s-a născut la Sevilla la 9 decembrie 1882. A studiat la Sevilla şi mai apoi la Madrid. Din 1905, se mută la Paris şi timp de nouă ani ia lecţii de compoziţie de la Vincent d`Indy, la a sa Scuola Cantorum. Împreună cu conaţionalul său Manuel de Falla, îi cunoaşte pe Claude Debussy şi pe Maurice Ravel, care i-au inspirat destul de mult pe cei doi spanioli. Ei făceau parte din a doua generaţie de compozitori naţionalişti din Spania, după Albéniz şi Granados. Unii critici spuneau că erau două firi opuse, deşi mai corect s-ar spune că erau complementare.
Simfonia Sevillana este punctul culminant al compoziţiilor sale pentru orchestră, capodopera sa. A compus-o la Paris şi, deşi era sub influenţa Scuola Cantorum, este evident că este scrisă de un compozitor care are în suflet naţionalismul andaluzian. Forma lucrării este flexibilă şi se remarcă abilităţi în orchestraţie. Întors în Spania, a profitat de funcţia sa de dirijor, programând multe dintre compoziţiile sale. La San Sebastian a luat un premiu important pentru Simfonia Sevillana. A fost supradenumit un adevărat trubadur al propriului său oraş. Simfonia are trei mişcări. Prima, „Panorama” evocă în mod poetic imaginea Seviliei. Râurile din jurul oraşului sunt descrise în partea a doua, „De către Guadalqujivir”. La final, intitulat „Fiesta din San Juan de Aznalfa”, el utilizează două dansuri spaniole, Garotin şi Zapateado pentru imagini cu adevărat strălucitoare. S-a stins din viaţă la Madrid la 14 ianuarie 1949.
La final, vom asculta Bolero de Maurice Ravel. Această piesă orchestrală atât de faimoasă, este unică în muzica simfonică. Ravel, cu o sclipire de geniu, a creat, aproape din nimic, o pagină strălucitoare în universul muzicii. El prezintă de nouăsprezece ori aceaşi temă, nu-i modifică ritmul, nu face variaţiuni, nu continuă cu dezvoltări tematice, nu apelează la modulaţii, cu excepţia ultimei reveniri, foloseşte doar gradarea măiastră a tensiunii muzicale printr-un crescendo continuu, cu adăugarea treptată a tuturor instrumentelor orchestrei, ducând în final muzica până la paroxism.”

RECITAL EDUCATIV | Muzică din desene animate (2 - 7 ani)
2023-10-07 11:00 - 12:00 | Parcul Copiilor, Bulevardul Constantin Diaconovici Loga 43, Timișoara, România
Parcul Copiilor se va umple de voie bună sâmbătă, 7 octombrie, de la ora 11:00, atunci când va răsuna muzica din desene animate, în cadrul recitalului educativ susținut de ANA DAVID – vioară, BENIAMIN CHIRCĂ – violoncel, BOGDAN PREDA – flaut, EMŐKE FANCSALI – oboi, și ANDREEA OLARIU – pian. Aranjamentele pe care le vom asculta sunt realizate de CRISTIAN SPĂTARU. Prezentatorul evenimentului va fi IONUȚ MARIAN PÎRVULESCU.

Pentru prima dată în Timișoara, evenimentul se dorește a fi incluziv și invită în mod special persoane neurodiverse și cu diverse abilități. În acest sens organizatorii au pregătit mai multe facilități de accesibilitate (voluntari zâmbitori pentru orientare, kituri senzoriale, căști antifonice, broșuri în limbaj ușor de înțeles, elemente tactile, etc.).

Evenimentul are loc în cadrul City Celebration, desfășurat în perioada 6-8 octombrie 2023, parte din Programului cultural național „Timișoara – Capitală Europeană a Culturii în anul 2023”.

CONCERT SIMFONIC | Dirijor: STEFAN GEIGER, solist: BRYAN CHENG - violoncel
2023-10-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara, sub conducerea maestrului STEFAN GEIGER, dirijor în rezidență în stagiunea 2023-2024, vă invită la concert, vineri, 6 octombrie 2023, de la ora 19:00, la Sala Capitol. Seara începe cu lucrarea Dans macabru de C. SAINT-SAËNS. O altă lucrare -Concertul pentru violoncel și orchestră nr. 1, în la minor, op. 33 a aceluiași compozitor va fi interpretată de orchestra noastră alături de violoncelistul BRYAN CHENG, solist în rezidență al Filarmonicii Banatul în stagiunea 2023-2024. În încheierea programului vom audia Simfonia nr. 5 în do minor, op. 67 de L. VAN BEETHOVEN.

În continuare, avancronica de concert semnată de maestrul Mircea Tătaru:
„Primul concert simfonic al lunii octombrie are în program Dans macabru de Camille Saint-Saëns, Concertul pentru violoncel şi orchestră nr. 1 în la minor, op. 33 de Saint-Saëns şi Simfonia nr. 5 în do minor, op. 67 de Ludwig van Beethoven.
Camille Saint-Saëns a fost un muzician deosebit de înzestrat excelând ca pianist, dirijor, compozitor, profesor, ba chiar şi editor de note muzicale. Avea păreri conservatoare, privindu-i foarte critic pe mulți muzicieni, printre care pe Claude Debussy şi Igor Stravinski, deşi în tinereţe a susţinut destul de mult muzica progresistă, contemporană. Un exemplu grăitor a fost compunerea lucrării pe care o vom asculta în debutul concertului. A compus în 1870 un ciclu de patru poeme după poeziile lui Henry Cazalis. În 1872 a definitivat Dans macabru care face parte din poeme şi care a fost o tentativă curajoasă, parcă în scopul de a stârni şi mai mult emoţia publicului. Este evident că s-a inspirat din lucrarea lui Franz Liszt, Totentanz compusă în 1849. Textul îmbină legenda morţii care cânta la vioară, în timp ce scheletele dansează pe morminte, cu tradiţia medievală în care bogat sau sărac, toţi, după marea trecere, dansează pe morminte. Foarte interesant, el scrie un solo de vioară în care coarda mi este acordată cu un semiton mai jos, pentru a crea o stare stranie, iar pentru lovirea oaselor între ele foloseşte un xilofon. La mijlocul lucrării introduce Dies irae, cântul gregorian folosit în Liturghia de Recviem, unde se invocă scene de moarte şi judecată. La premieră publicul a fost consternat, mai ales la valsul ciudat şi înfricoşător când vioara dezacordată cântă Dies Irae. Cu timpul, lumea s-a obişnuit. Impresionat, Liszt a făcut o transcripţie pentru pian la patru mâini şi orgă.
O bună parte dintre marii critici şi compozitori europeni consideră concertul lui Saint-Saëns drept cel mai valoros dintre lucrările de acest gen pentru violoncel. A fost compus la vârsta de 37 de ani, în 1872, pentru un violoncelist de origine belgiană şi se pare că nu dezinteresat, pentru că după ce concertul a fost prezentat de către acest violoncelist, pe nume Tolbeque, care avea rude influente la Societatea Concertelor Conservatorului, iată că Saint-Saëns a fost imediat primit în această selectă societate muzicală. Astfel s-au întâmplat două lucruri bune, pentru că lucrarea este superbă. Urmând ideile lui Liszt, acest concert este conceput conform procedeului ciclic, de revenire periodică a unor idei principale care-i asigură unitatea. El se execută fără oprire între părţi. Solist va fi violoncelistul Bryan Cheng.
Se spune că simfonia destinului, aşa cum mai este denumită Simfonia a V-a de Beethoven, ar fi cea mai notorie lucrare din toată muzica clasică. Despre ea ştiu câte ceva şi acei care n-au intrat vreodată la un concert simfonic, sau nu ascultă muzică de acest gen. Totul a pornit de la valoarea simbolică a motivului iniţial, patru note care ar reprezenta destinul care bate la uşă. Ideea aparţine secretarului lui Beethoven, Anton Schindler, care, după moartea compozitorului scria despre acest lucru superromantizându-i imaginea. În multe cărţi, articole sau caiete program, au apărut diverse păreri în legătură cu simbolistica acestui motiv, ajungându-se să se considere chiar că este ciocănitul unui graur. Până la urmă s-a impus ideea că este destinul ce bate la uşă şi aşa a rămas până azi. Anecdotica a impus simfonia în rândul tuturor, dar iubitorii muzicii o consideră o capodoperă pentru valoarea ei extraordinară. Ea a fost slab interpretată la premieră, în 1808, la Viena, pentru că muzicienii orchestrei n-au avut timp destul de repetiţii, deoarece a fost inclusă într-un concert ce dura patru ore, toate lucrările fiind compoziţii ale lui Beethoven. Impresia rece a publicului s-a schimbat total un an şi jumătate mai târziu când, având condiţii optime de repetiţii, simfonia a declanşat un succes răsunător. De atunci până azi gloria a însoţit mereu această creaţie deosebită. Concertul va fi dirijat de maestrul Stefan Geiger.”

Deschiderea Stagiunii 2023-2024 | A. Schönberg - GURRE-LIEDER | Dirijor: GABRIEL BEBEȘELEA
2023-09-29 19:00 - 21:00 | Parcul Rozelor, BD. C. D. LOGA, Timișoara, Timiș, România
Dragoste, crimă din gelozie, rebeliune împotriva sorții, reconciliere cu semenii și cu natura. Sunt motivele pe care Arnold Schönberg le împletește în lucrarea cu cea mai mare orchestrație a literaturii orchestrale: 𝐆𝐮𝐫𝐫𝐞-𝐋𝐢𝐞𝐝𝐞𝐫.

Povestea fascinantă de dragoste dintre regele Waldemar şi iubita lui, Tove, ucisă de geloasa regină Helvig vom avea privilegiul să o ascultăm și în 𝟮𝟵 𝘀𝗲𝗽𝘁𝗲𝗺𝗯𝗿𝗶𝗲 𝟮𝟬𝟮𝟯, de la ora 𝟏𝟗:𝟎𝟎, în 𝑷𝒂𝒓𝒄𝒖𝒍 𝑹𝒐𝒛𝒆𝒍𝒐𝒓, în cadrul concertelor vocal-simfonice extraordinare ce deschid 𝑺𝒕𝒂𝒈𝒊𝒖𝒏𝒆𝒂 2023-2024.

Din cel mai amplu proiect din istoria Filarmonicii 𝘉𝘢𝘯𝘢𝘵𝘶𝘭 Timișoara fac parte peste 𝟒𝟎𝟎 de instrumentiști și artiști lirici din Germania și România.

Gurre-Lieder – Cantata pentru soliști, narator, cor și orchestră mare va fi interpretată de:
Orchestra simfonică și Corul „Ion Românu” ale Filarmonicii 𝘉𝘢𝘯𝘢𝘵𝘶𝘭 Timișoara
Orchestra simfonică și Corul Teatrului Altenburg Gera
Corul Operei Naționale Române Timișoara
Corul pe voci egale al Liceului de Artă „Ion Vidu” Timișoara
Corul de copii al Colegiului de Muzică Rutheneum Gera

Dirijor: GABRIEL BEBEȘELEA

Dirijori asistenți: CRISTIAN SPĂTARU
DOMINIK TOMAS KOZŁOWSKI
ANA SPASOVSKA

Dirijori coruri: IOSIF TODEALAURA MARE
ALEXANDROS DIAMANTIS
CHRISTIAN K. FRANK
MARIA GYURIS

Soliști: MICHAELA KAUNE (Tove)
RUXANDRA DONOSE (Waldtaube)
ROY CORNELIUS SMITH (Waldemar)
COSMIN IFRIM (Klaus Narr)
BOGDAN BACIU (Bauer)
JOHANNES SCHWÄRSKY (Narator)

INTRAREA ESTE LIBERĂ!

Organizator: Filarmonica 𝘉𝘢𝘯𝘢𝘵𝘶𝘭 Timișoara
Parteneri: Theater Altenburg Gera, Opera Națională Română din Timișoara, Corul pe voci egale al Liceului de Artă „Ion Vidu” Timișoara, Corul de copii al Colegiului de Muzică Rutheneum Gera
Proiectul face parte din Programul cultural Timișoara 2023 – Capitală Europeană a Culturii

Deschiderea Stagiunii 2023-2024 | A. SCHÖNBERG - GURRE-LIEDER | Dirijor: GABRIEL BEBEȘELEA
2023-09-28 19:00 - 21:00 | Parcul Rozelor, BD. C. D. LOGA, Timișoara, Timiș, România
Dragoste, crimă din gelozie, rebeliune împotriva sorții, reconciliere cu semenii și cu natura. Sunt motivele pe care Arnold Schönberg le împletește în lucrarea cu cea mai mare orchestrație a literaturii orchestrale: 𝐆𝐮𝐫𝐫𝐞-𝐋𝐢𝐞𝐝𝐞𝐫.

Povestea fascinantă de dragoste dintre regele Waldemar şi iubita lui, Tove, ucisă de geloasa regină Helvig vom avea privilegiul să o ascultăm în 𝟮𝟴 și 𝟮𝟵 𝘀𝗲𝗽𝘁𝗲𝗺𝗯𝗿𝗶𝗲 𝟮𝟬𝟮𝟯, de la ora 𝟏𝟗:𝟎𝟎, în 𝑷𝒂𝒓𝒄𝒖𝒍 𝑹𝒐𝒛𝒆𝒍𝒐𝒓, în cadrul concertelor vocal-simfonice extraordinare ce deschid 𝑺𝒕𝒂𝒈𝒊𝒖𝒏𝒆𝒂 2023-2024.

Din cel mai amplu proiect din istoria Filarmonicii 𝘉𝘢𝘯𝘢𝘵𝘶𝘭 Timișoara fac parte peste 𝟒𝟎𝟎 de instrumentiști și artiști lirici din Germania și România.

Gurre-Lieder – Cantata pentru soliști, narator, cor și orchestră mare va fi interpretată de:
Orchestra simfonică și Corul „Ion Românu” ale Filarmonicii 𝘉𝘢𝘯𝘢𝘵𝘶𝘭 Timișoara
Orchestra simfonică și Corul Teatrului Altenburg Gera
Corul Operei Naționale Române Timișoara
Corul pe voci egale al Liceului de Artă „Ion Vidu” Timișoara
Corul de copii al Colegiului de Muzică Rutheneum Gera

Dirijor: GABRIEL BEBEȘELEA

Dirijori asistenți: CRISTIAN SPĂTARU
DOMINIK TOMAS KOZŁOWSKI
ANA SPASOVSKA

Dirijori coruri: IOSIF TODEALAURA MARE
ALEXANDROS DIAMANTIS
CHRISTIAN K. FRANK
MARIA GYURIS

Soliști: MICHAELA KAUNE (Tove)
RUXANDRA DONOSE (Waldtaube)
ROY CORNELIUS SMITH (Waldemar)
COSMIN IFRIM (Klaus Narr)
BOGDAN BACIU (Bauer)
JOHANNES SCHWÄRSKY (Narator)

INTRAREA ESTE LIBERĂ!

Organizator: Filarmonica 𝘉𝘢𝘯𝘢𝘵𝘶𝘭 Timișoara
Parteneri: Theater Altenburg Gera, Opera Națională Română din Timișoara, Corul pe voci egale al Liceului de Artă „Ion Vidu” Timișoara, Corul de copii al Colegiului de Muzică Rutheneum Gera
Proiectul face parte din Programul cultural Timișoara 2023 – Capitală Europeană a Culturii

În continuare, avancronica de concert semnată de maestrul Mircea Tătaru:

„Începe stagiunea 2023-2024 a Filarmonicii „Banatul”. Se va realiza un mare proiect, o colaborare excepţională între artiştii din Timişoara şi artiştii din Gera, Germania. Vom avea parte de un concert vocal-simfonic extraordinar condus de maestrul Gabriel Bebeşelea. Pentru prima oară în oraşul nostru, de această dată în Parcul Rozelor, vom putea asculta Cantata pentru solişti, narator, cor şi orchestră de Arnold Schönberg. Concertul inaugural se va repeta vineri 29 septembrie.Încă de la mijlocul secolului XIX ansamblul ştiinţelor şi artelor a cunoscut profunde transformări. Ele s-au dovedit atât de radicale încât a fost nevoie de câţiva ani până ce implicaţiile impactului să-şi facă efectul. În muzică efectul transformărilor ar fi fost minor dacă nu ar fi apărul cei trei mari — Schönberg, Berg şi Webern. Ei au ridicat enorm nivelul de abstracţie şi de cuprindere al gândirii muzicale. Arnold Schönberg s-a născut la 13 septembrie 1874 la Viena, ca fiu al unui comerciant evreu, Samuel Schönberg. La opt ani a rămas orfan de tată şi cum mama dădea lecţii de pian pentru a-şi câştiga existenţa, începe şi Arnold să înveţe singur vioara şi violoncelul şi să compună pentru aceste două instrumente. Din cauza dificultăţilor materiale întrerupe studiile liceale şi devine dirijor la ansambluri corale obscure. Mai apoi primeşte lecţii de contrapunct de la Alexander von Zemlinsky, cu a cărui soră se va căsători mai târziu. Trebuie menţionat aici că a fost toată viaţa un autodidact, şi încă unul de excepţie. Deşi cu o cultură filozofică, literară şi artistică lacunară, s-a impus în istoria muzicii secolului XX ca una dintre cele mai novatoare şi în acelaşi timp controversate personalităţi ale artei muzicale. Egomania lui se apropia de cea a lui Wagner. Asta, deşi afişa mereu atitudini de falsă modestie.
Harold C. Schonberg îl descrie în cartea sa „Vieţile marilor compozitori” drept un om scund, chel, cu un chip de fanatic, cu o faţă cu contururi aspre, mesianic. Avea însă ochi mari, strălucitori, magnetici. El simţea că are o misiune de îndeplinit. Schönberg a făcut revoluţie şi anarhie în universul sonor prin inventarea unei noi ordini în lumea celor 12 sunete. El nega rolul tonalităţii, a centrelor tonale pregnante, afirmând ordinea serială. Mai simplu, afirma democraţia în rândul sunetelor, remarcând doar înşiruirea la liberul arbitru a celor 12 sunete compunând şi combinând seriile în mod speculativ. Pentru a nu-i speria pe iubitorii muzicii, pe care-i invităm cu drag la deschiderea stagiunii, spunem că lucrarea pe care o vom asculta, nu se înscrie în noua concepţie, ci este compusă cu aproximativ 8 ani înainte. El spunea că primele compoziţii cu acest nou stil le-a compus după anul 1908. În anul 1933, odată cu instaurarea nazismului în Germania, Schönberg emigrează în Statele Unite ale Americii părăsind pentru totdeauna Austria, Germania, de fapt Europa, vechiul continent al culturii şi artei.
A murit la 13 iulie 1951 în America, tocmai când mesajul lui ajunsese să domine gândirea tuturor compozitorilor de avangardă din lume.
La vârsta de 26 ani Schönberg compune o cantată gigant, Gurrelieder, fară număr de opus. S-a inspirat dintr-un poem dramatic scris de danezul Jens Peter Jacobsen, care era parte a unei nuvele cu numele de Flori de cactus. A scris-o având şi el doar 21 de ani. Era în 1868. Este povestea a cinci prieteni care se adună pentru înflorirea, tot la nouă ani, a unui cactus rar. Ei aşteaptă cu înfrigurare apariţia florii, în timpul nopţii, pentru că este o floare de noapte, timp în care ei recită poezii sau spun poveşti. Ultima poezie, legendară, Gurrelieder, povesteşte despre pasiune, gelozie, moarte tragică, condamnare, căutarea nesfârşită a iubirii dincolo de moarte şi despre eventuala înviere a spiritului uman prin forţele vindecătoare ale naturii.
Este vorba despre o legendă medievală care ne spune despre dragostea regelui Waldemar pentru frumoasa Tove Ei se întâlneau în castelul acestuia, Gurre, special construit pentru iubita sa. (Azi, castelul aflat în ruină este total uitat în Danemarca). Regina Helvig încearcă să o asasineze pe Tove folosindu-se de amantul ei. Nu numai că reuşeşte, dar îl omoară şi pe rege, pe când se întorcea la castel. Legenda spune că multă vreme, localnicii erau îngroziţi de goana fantastică a spiritelor celor doi, care, în veşnicia morţii se urmăreau şi se căutau fără încetare. Cantata cuprinde trei mari secţiuni. În prima, după un amplu preludiu orchestral urmează solourile de dragoste, alternativ, ale celor doi îndrăgostiţi. Secţiunea se încheie tot cu un preludiu orchestral, urmat de vocea porumbelului pădurii care prevesteşte sumbru moartea Tovei. În secţiunea a doua, mai scurtă, se aude cântecul trist al lui Waldemar, şi el precedat de un preludiu de orchestră. În secţiunea finală este descrisă goana dezlănţuită a spiritelor morţilor, în frunte fiind chiar cel al regelui, spre găsirea spiritului iubitei sale. Urmează un fapt inedit în muzică, aşa-numita vorbire intonată, o modalitate interesantă de a trata vocea, pe care o întâlnim şi în compoziţia Pierrot lunaire, scrisă în 1912. Această parte din secţiunea a treia este intitulată Vânătoarea fantastică a vântului de vară. Lucrarea se încheie cu un cor apoteotic. Neavând spaţiu în avancronică pentru a prezenta toţi protagoniştii uriaşului concert, care vor fi prezentaţi în caietul-program de sală, spunem că pe lângă ansamblul Filarmonicii „Banatul” vor fi prezenţi pe scenă membrii Altenburg Theater din Gera (Germania), ai Operei Naţionale din Timişoara, Corul pe voci egale al Liceului de Artă „Ion Vidu” din Timişoara şi al Colegiumului de Muzică Rutheneum Gera.”

Gala Blues/Jazz KAMO | MIKE KRSTIC 4TET, VALI RĂCILĂ & RAUL KUSAK și THE W with special guest JAMES KITCHMAN
2023-09-24 18:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
A doua seară a Galei de Blues/ Jazz KAMO, Ediția a XXXII-a îi aduce în fața publicului amator al genului artiști din SUA, Anglia, Austria, Serbia și România.
Astfel, duminică, 24 septembrie 2023 vor urca pe scena Sălii Capitol a Filarmonicii Banatul Timișoara, începând cu ora 18:00: MIKE KRSTIC 4TET, VALI RĂCILĂ ȘI RAUL KUSAK și THE W with special guest JAMES KITCHMAN.
Prezintă: Florian Lungu și Virgil Mihaiu.

Gala Blues/Jazz KAMO | RC MELODY MAKERS, BEGA BLUES BAND, VALI FĂRCAȘ SOLO (Germania) și TRIO EUGEN GONDI (Olanda)
2023-09-23 18:00 - 22:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Cel mai longeviv festival de jazz şi blues din Timişoara şi al doilea cel mai timpuriu festival de jazz din ţară, Gala Blues/ Jazz KAMO ajunge, în acest an, la ediția a XXXII-a. Artiști îndrăgiți pe plan local, dar și invitați de valoare din străinătate vor cânta, cu această ocazie, pe scena Sălii Capitol a Filarmonicii Banatul Timișoara, sâmbătă, 23 septembrie 2023, de la ora 18:00.
Artiștii invitați sunt: RC MELODY MAKERS, BEGA BLUES BAND, VALI FĂRCAȘ SOLO (Germania) și TRIO EUGEN GONDI (Olanda).
Prezintă: Florian Lungu și Virgil Mihaiu.

Concert simfonic Orchestra simfonică a Filarmonicii Banatul Timișoara | Dirijor: RADU POPA
2023-09-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Cei trei clasici vienezi reprezintă tema concertului simfonic de vineri, 22 septembrie 2023, susținut de Orchestra simfonică a Filarmonicii Banatul Timișoara, sub bagheta dirijorală a maestrului RADU POPA, și la care vă invităm cu drag să luați parte.
De la ora 19:00, la Sala Capitol vom audia: Divertisment pentru orchestră de coarde, K. 136 de W. A. MOZART, 12 Contradansuri de L. VAN BEETHOVEN și Simfonia nr. 73 în re major, Hob. I:73 de J. HAYDN.
În continuare, avancronica de concert, semnată de maestrul Mircea Tătaru:
„Filarmonica Banatul Timișoara a programat pentru vineri, 22 septembrie 2023, un concert senin, ca un început de toamnă. Maestrul Radu Popa, dirijorul concertului, ne propune Divertisment pentru orchestră de coarde K.V. 136 de Wolfgang Amadeus Mozart, 12 Contradansuri de Ludwig van Beethoven şi Simfonia nr. 73 în re major de Joseph Haydn.
Etapă nouă în dezvoltarea muzicii, clasicismul a fost în mod firesc o evoluție care a derivat din transformările petrecute în toate artele, dar și în filozofie. Artiștii succesori ai preclasicismului au aspirat la opere de artă de frumuseți ideale, desăvârșite, armonioase, echilibrate, reflex al tendințelor de unitate și stabilitate. De aici faptul că artiștii au exteriorizat doar acele afecte pe care cugetul le-a limpezit, le-a modelat. Zonele neguroase și adânc afectate ale sufletului au fost evitate, rămânând în sarcina epocii romantice ce urma. Sentimentele de certitudine și echilibru s-au răsfrânt cu predilecție din creațiile clasicilor. Toate inovațiile lor au devenit modele până chiar în ziua de azi, de unde și denumirea de muzică clasică. Aceste paradigme în modalitatea de exprimare a conținutului artistic au atins adevărate culmi în toate genurile muzicale în creația celor trei mari „vienezi” Haydn, Mozart și Beethoven.
Piesele instrumentale cu denumirea de Divertisment au devenit un gen în secolul XVIII, desemnând o muzică luminoasă, veselă, de amuzament. Vine de la denumirea din italiană — divertire. De obicei, era compus pentru ansambluri mici, precum orchestrele de coarde. Nu știm prea multe despre lucrarea pe care o vom asculta, pentru că deşi Mozart scria multe scrisori care erau o sursă de cunoaştere pentru cronicari, acestea erau compuse când era în străinătate. Ori când a compus acest divertisment se afla la Salzburg, acasă, lucrând asiduu la opera Lucio Silla. Era în iarna anului 1772, când, poate pentru a se relaxa, a compus trei asemenea divertismente, printre care şi cel notat în catalog cu nr. 136. Este scris în trei mişcări, în maniera simfoniilor italiene, astfel încât toate trei se cunosc sub denumirea de Simfonietele din Salzburg. S-a descoperit că titlul de Divertimento nu ar fi fost scris de mâna lui Mozart pe partitura originală.
La o săptămână după ce a împlinit 20 de ani, Beethoven l-a întâlnit pe Haydn, care era în drum spre Londra. Era în decembrie 1790. În iulie 1792, l-a revăzut şi i-a arătat două compoziţii, cantate, scrise de el. Impresionat, Haydn i-a spus că dacă ar putea veni la Viena, s-ar ocupa de educaţia sa muzicală. Astfel a devenit Beethoven elevul lui Haydn. În perioada aceea, sub îndrumarea lui Haydn a compus cele 12 Contradansuri. În viaţa culturală a Vienei de atunci, contradansurile erau bine primite de către public. Cei mai mulți compozitori celebri de pe vremea aceea, incluzându-i şi pe Mozart şi Haydn, au compus acest tip de muzică la vârste înaintate, faţă de Beethoven, care a compus contradansurile în tinereţe. Mai mult de jumătate din contradansuri le veţi recunoaşte pentru că fragmente din ele apar şi în Simfonia a III-a „Eroica”, dar şi în baletul Creaţiunile lui Prometeu, singurul balet al lui Beethoven.
Anul 1781 a fost unul deosebit pentru Haydn deoarece l-a întâlnit pe Mozart, care avea atunci 25 de ani. I-a schimbat viaţa, chiar şi stilul muzical. Dar şi Mozart a recunoscut măiestria lui Haydn, inspirându-se reciproc în felul de a compune. Imediat după întâlnirea celor doi, Haydn a compus Simfonia nr.73, care nu este o imitaţie după Mozart, ci creaţia unui Haydn matur. La fel precum multe simfonii haydniene, şi aceasta are o denumire în subtitlu — „Vânătoarea”. În ultima parte se evocă o vânătoare prin chemările unui corn dublat de oboi. Simfonia nr.73 este una dintre puţinele simfonii ale lui Haydn care se încheie liniştit, simplu.”
Mircea Tătaru

Recital cameral EUROPA DIN TIMIȘOARA | LAURA RISTIC ROMAN – vioară, MARKO RISTIC – acordeon, SORIN PETRESCU - pian
2023-09-19 19:00 - 20:30 | Sinagoga din Cetate, Str. Mărășești, nr. 6, Timișoara, Timiș, România
Sala Capitol va răsuna în acorduri de vioară, acordeon și pian, marți, 19 septembrie 2023, grație colaborării dintre Filarmonica Banatul Timișoara și Asociația A. I. CUZA – Gesellschaft für Literatur, Musik und Kunst e. V. Heidelberg.
Recitalul cameral EUROPA DIN TIMIȘOARA îi aduce în fața publicului pe LAURA RISTIC ROMAN – vioară, MARKO RISTIC – acordeon și SORIN PETRESCU – pian.
Evenimentul are loc de la ora 19:00.
În program, lucrări de: C. MIKULI, H. LOHSE, M. LYSENKO, G. MĂLĂNCIOIU, F. SCHUBERT, B. IKONOMOV, P. MACHAJDIK, N. ŽIVKOVIĆ, V. DINESCU, B. KOVÁCS, T. BREDICEANU.

Recital cameral | IOANA CRISTINA GOICEA – vioară, ANDREI IONIȚĂ – violoncel, DARIA TUDOR - pian
2023-09-18 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un trio excepțional format din artiști de mare valoare – IOANA CRISTINA GOICEA – vioară, ANDREI IONIȚĂ – violoncel și DARIA TUDOR – pian, ne va încânta interpretând lucrări ale compozitorilor J. BRAHMS și D. ȘOSTAKOVICI, luni, 18 septembrie 2023.
Recitalul cameral va avea loc de la ora 19:00, la Sala Capitol a Filarmonicii Banatul Timișoara.

Recital de pian | RUDOLF MEISTER
2023-09-12 19:00 - 20:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Filarmonica Banatul Timișoara, în colaborare cu Asociația A. I. CUZA – Gesellschaft für Literatur, Musik und Kunst e. V. Heidelberg vă invită să luați parte la un recital de pian susținut de RUDOLF MEISTER, solist care a colaborat cu peste 40 de orchestre din întreaga lume și a susținut turnee în săli precum Lincoln Center din New York, Bunka Kaikan, Seoul Arts Center, Salle Gaveau din Paris, Wiener Musikverein, Filarmonica din Berlin și Festspielhaus Baden-Baden.
Evenimentul, parte a proiectului „Musikalische Teilnahme an Timișoara, europäische Kulturhauptstadt”, are loc în data de 12 septembrie 2023, de la ora 19:00, la Sala „Mihai Perian” a Liceului de Artă „Ion Vidu” Timișoara.
În program, lucrări ale compozitorilor: M. REGER, F. MARTIN și L. VAN BEETHOVEN.

Concert extraordinar Eufonia Baroque Academy | THE TEMPEST
2023-09-08 20:00 - 21:30 | Domul Romano-Catolic Timișoara, Piața Unirii Nr. 12, Timișoara, timiș, România
Stilul arhitectural și muzica pe care o vom aduce la Domul Romano-Catolic din Piața Unirii din Timișoara, vineri, 8 septembrie 2023, de la ora 20:00, au un punct comun – baroc, ceea ce face din concertul extraordinar THE TEMPEST o experiență unică.
Vă invităm cu drag să ascultați lucrări ale compozitorilor H. PURCELL, A. VIVALDI, C. AVISON, G. F. HÄNDEL, M. LOCKE, F. GEMINIANI, în cadrul concertului ce încheie ediția din acest an a Eufonia Festival. Soliști vor fi DIEGO CANTALUPI – lăută și MIMOE TODO – clavecin.
Alături de ei vor interpreta artiștii Eufonia Baroque Academy, coordonați de BERNHARD FORCK – concertmaestru.

Concert Eufonia Baroque Academy | BAROQUE FOR ALL
2023-09-07 19:00 - 21:00 | Biserica Romano-Catolică Vinga, Vinga, Arad
Frumusețea muzicii baroc va fi din nou pusă în valoare de artiștii Eufonia Baroque Academy, în cadrul concertului BAROQUE FOR ALL, joi, 7 septembrie 2023, de la ora 19:00. Locul de desfășurare al concertului vine să întregească frumusețea evenimentului.
Astfel, vă dăm întâlnire cu muzica de înaltă calitate în Biserica Romano – Catolică din Vinga. Ne vor încânta soliștii: BERNHARD FORCK – concertmaestru, DIEGO CANTALUPI – lăută și MIMOE TODO – clavecin, alături de artiștii Eufonia Baroque Academy, coordonați de concertmaestrul Bernhard Forck.
În program, lucrări ale compozitorilor: H. PURCELL, A. VIVALDI, C. AVISON, G. F. HÄNDEL, M. LOCKE, F. GEMINIANI.

Concert simfonic extraordinar | Dirijor: MARTIJN DENDIEVEL, Soliști: CVARTETUL ARCADIA | Festivalul George Enescu la Timișoara
2023-09-07 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să luați parte la un concert simfonic extraordinar susținut de Orchestra Filarmonicii Banatul Timișoara, alături de CVARTETUL ARCADIA, alcătuit din Ana Török – vioara I, Răsvan Dumitru – vioara a II-a, Traian Boală – violă, Zsolt Török – violoncel. Evenimentul are loc în cadrul Festivalului Internațional „George Enescu”, Ediția a XXVI-a, joi, 7 septembrie 2023, de la ora 19:00, la Sala Capitol. La pupitrul dirijoral se va afla MARTIJN DENDIEVEL.
În program: A. POP – Hore pentru orchestră
J. ADAMS – Absolute Jest, pentru cvartet de coarde și orchestră
M. WEINBERG – Rapsodie pe teme moldovenești
D. ȘOSTAKOVICI – Simfonia nr. 9 în mi bemol major, op. 70

În continuare, avancronica de concert semnată de maestrul Mircea Tătaru:
„În cadrul Festivalului Internaţional „George Enescu”, Ediţia XXVI-a Orchestra Filarmonicii „Banatul” va oferi publicului timişorean un concert simfonic extraordinar. În program — Hore pentru orchestră de Adrian Pop, „Absolute Jest” pentru cvartet de coarde şi orchestră de John Adams, Rapsodie pe teme moldoveneşti de Mieczsyslaw Weinberg şi Simfonia nr. 9 în mi bemol major, op. 70 de Dmitri Șostakovici.
Distins cu Ordinul Meritul Cultural de către Preşedintele României şi cu titlul de Cavaler al „Ordre des Arts et des Lettres” primit de la Ministerul Culturii din Franţa, Adrian Pop este o personalitate de primă mărime în ansamblul culturii muzicale româneşti. S-a născut la Cluj-Napoca în anul 1951. Tatăl lui, Dorin Pop, un reputat dirijor de cor şi profesor la Academia Naţională de Muzică, i-a îndrumat primii paşi în muzică. Ca student la Conservator a studiat compoziţia cu Sigismund Toduţă şi Cornel Țăranu. A căpătat o vastă experienţă ca secretar şi consultant artistic şi, mai apoi, ca director general la Filarmonica „Transilvania”. A fost rector la Academia Naţională de Muzică „Gheorghe Dima”. Creaţiile sale au fost distinse cu numeroase premii naţionale şi internaţionale. Atât Hore pentru orchestră, cât şi celelalte două lucrări din program sunt prezentate în premieră la Timişoara.
Să ne familiarizăm cu viaţa şi activitatea lui John Adams, compozitor american. S-a născut la 15 februarie 1947 la Worcester, Massachusetts. Surse online dezvăluie că a început să cânte la clarinet sub îndrumarea tatălui, Carl Adams, încă din clasa a treia. Începe să colaboreze cu diverse orchestre locale, cu trupe de jazz şi cu orchestre de fanfară. În anul 1965 devine absolvent al Concord High Scool. A compus lucrări orchestrale, concertante, vocale, corale. A compus lucrări pentru pian, dar şi muzică electroacustică. L-a ajutat mult faptul că a crescut într-o familie unde se asculta muzică de jazz, rock, muzică clasică, dar şi muzica teatrelor de revistă. Ideea de a compune o lucrare nouă i-a răsărit în timp ce asculta „Pulcinella” a lui Igor Stravinski, la Filarmonica din San Francisco. El a văzut că Stravinski a absorbit compoziţii muzicale din trecut şi le-a lucrat într-un limbaj personal. Urma aniversarea de 100 de ani de la înfiinţarea Filarmonicii din San Francisco şi a hotărât să compună în aceeaşi modalitate pentru sărbătorirea ansamblului. Absolute jest este o lucrare într-o singură parte şi include părţi din muzica lui Ludwig van Beethoven, în special din ultimele cvartete. O muzică bine aleasă, căci aceste cvartete sunt celebre pentru felul în care redau inspiraţia marelui compozitor în scrierea acesteia, în mod special în cazul celei supranumite Marea Fugă. Desigur, vom întâlni doar fragmente, pe ele bazându-se întreaga desfăşurare al lucrării, ce ţine aproximativ 25 de minunte. Să menţionăm că după premiera din martie 2012, a hotărât să rescrie anumite părţi, practic 400 de măsuri noi faţă de vechiul material. Cvartetul solist va fi Cvartetul Arcadia din Cluj-Napoca. Titlul Absolute jest este interesant şi nu exprimă o glumă, ci o exersare a inteligenţei prin intermediul imaginaţiei şi a invenţiei.
Mieczsyslaw Weinberg s-a născut în 1919 într-o familie de evrei din Chişinău, tatăl său, Samuil, fiind violonist, compozitor şi aranjeur într-una dintre companiile ambulante de teatru ale primelor decenii din veacul XX. Astfel, a crescut într-un mediu muzical. Samuil a avut norocul să fie singurul care a scăpat cu viaţă din pogromul petrecut în 1903. După un turneu de concerte prin România, Ungaria şi Polonia, s-a stabilit în Varşovia, s-a căsătorit, şi acolo s-a născut Mieczsyslaw. Micul băiat cu nume polonez, s-a dovedit a fi un copil prodigios, de timpuriu cântând destul de bine la pian, împreună cu trupa tatălui său. La maturitate, a trăit în Uniunea Sovietică de atunci, fiind cel mai strălucit elev al lui Dmitri Șostakovici. Pe atunci era moda compoziţiilor cu nume de rapsodie, astfel că l-a imitat pe maestrul său care compusese Rapsodia pe teme populare ruse şi chirkize.
Simfonia a IX-a, în mi bemol major, op 70 de Dmitri Şostakovici, va încheia concertul simfonic de joi, 7 septembrie. Este o lucrare aparte în ansamblul simfoniilor lui Şostakovici. Era în 1945 când conducătorii sovietici, spiritualitatea muzicală şi melomanii, aşteptau o lucrare monumentală care să celebreze victoria Armatei Roşii în al doilea Război Mondial. Aceasta era şi intenţia lui Şostakovici, o simfonie fluviu cu caracter eroic, pentru solişti, cor şi orchestră. Majoritatea auditorilor din sala Filarmonicii din Leningrad, cât şi radioascultătorii, concertul fiind transmis în direct, au fost dezamăgiţi ascultând o simfonie luminoasă, jucăuşă, plină de viaţă, parcă trăgându-şi seva din simfoniile lui Haydn. Datorită apropierii de stilul neoclasic poate fi considerată o continuare a Simfoniei clasice a lui Prokofiev. Şostakovici a plătit pentru că a înşelat aşteptările liderilor sovietici: premiul Stalin pentru care a fost nominalizată lucrarea, înainte de a fi terminată, nu i-a mai fost atribuit.
Noi, însă îi suntem recunoscători pentru a fi compus o asemenea lucrare specială. Concertul va fi condus de maestrul Martijn Dendievel.”

Concert Eufonia Baroque Academy | CONTRASTS
2023-09-03 19:00 - 21:00 | Biserica Înălțarea Sfintei Cruci Piaristă, Bulevardul Regele Ferdinand I Nr. 3, Timișoara, Timiș, 300006, România
Frumusețea muzicii secolelor trecute va răsuna, și în acest an, în cadrul Eufonia Baroque Academy, duminică, 3 septembrie 2023, de la ora 19:00, într-un loc superb – Biserica Înălțarea Sfintei Cruci – Piaristă. Soliștii concertului CONTRASTS sunt VLAD POPESCU – vioară, MLADEN SOMBORAC – violă, FLORIAN SCHMIDT BARTHA – violoncel, DIEGO CANTALUPI – lăută, MIMOE TODO – clavecin. Alături de ei vor interpreta participanții la cursurile de măiestrie Efonia Baroque Academy, coordonați de BERNHARD FORCK.
În program, lucrări ale compozitorilor: J. H. SCHMELZER, H. I. F. BIBER, P. H. ERLEBACH, B. MARINI, H. PURCELL, G. B. BUONAMENTE, G. P. TELEMANN, J. ROSENMÜLLER.

Concert extraordinar Eufonia Festival | SUMMER MUSIC
2023-08-27 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să luați parte la concertul extraordinar din cadrul Eufonia Festival | Music for All, ce încheie secțiuea Masterclass a festivalului, duminică, 27 august 2023.
Reuniți la Timișoara, artiști de mare valoare din întreaga lume, precum SUYEON KANG, ANTON SPRONK, SIMONA SINDREȘTEAN, VLAD POPESCU, MATHIS ROCHAT, PABLO BARRAGAN, JEAN SÉLIM ABDELMOULA, YU-HUI CHUANG, ANDRÉ CEBRIÁN, MICHAELA ŠPAČKOVÁ, ARTHUR BALOGH, vor concerta în Sala Capitol, începând cu ora 19:00.
În program, lucrări de W. A. MOZART, F. SCHUBERT, S. PROKOFIEV, J. FRANCAIX, S. BARBER.

Concert Eufonia Festival | FOREVER YOUNG
2023-08-26 19:00 - 20:30 | Mononom, Strada Oituz nr.5, Timișoara, Timiș, 300093, România
Participanții la cursurile de măiestrie ale Eufonia Festival | Music for All revin în concert, sâmbătă, 26 august 2023. De această dată, într-un spațiu bine-cunoscut și îngrăgit în rândul tinerilor timișoreni – Mononom.

Vom da frâu liber visării, ascultând lucrări din literatura clasică, sub cerul liber, în curtea interioară a localului, începând cu ora 19:00.

Concert Eufonia Festival | MUSIC AND WINE
2023-08-25 20:00 - 21:30 | Crama Villa Veche, Str. Spiru Haret Nr. 68, Șiria, Arad, 317340, România
Cum lumea științifică a descoperit că ceea ce auzim poate înfluența percepția gustului unui vin, vă propunem să facem împreună acest experiment, iar Music and Wine este ocazia perfectă!
Vă dăm întâlnire vineri, 25 august 2023, de la ora 20:00, la Crama Villa Veche din Șiria, într-un ambient extrem de primitor și reconfortant, numai bun de ascultat muzică clasică și de băut un pahar cu vin rafinat. Vom asculta lucrări de D. Șostakovici, S. Prokofiev, J. Francaix, W. A. Mozart, R. Gliere, S. Barber, în interpretarea asrtiștilor: SUYEON KANG, ANTON SPRONK, SIMONA SINDREȘTEAN, VLAD POPESCU, MATHIS ROCHAT, PABLO BARRAGÁN, JEAN SÉLIM ABDELMOULA, YU-HUI CHUANG, ANDRÉ CEBRIÁN, ANGELICA POSTU, MICHAELA ŠPAČKOVÁ.

Concert Eufonia Festival | NEXT GENERATION
2023-08-24 19:00 - 21:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Viitoarele generații de mari artiști se văd încă de pe acum!
Next Generation este concertul în care tinerii muzicieni participanți la cursurile de măiestrie din cadrul Eufonia Festival | Music for All ne vor impresiona cu talentul lor, interpretând lucrări din literatura clasică.
Îi vom asculta joi, 24 august 2023, de la ora 19:00, în Sala Orpheum a Facultății de Muzică și Teatru Timișoara.

Concert simfonic | Orchestrele de Tineret ale Germaniei, Ucrainei și Moldovei & Orchestra FMT
2023-07-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sâmbătă, 29 iulie 2023, Filarmonica 𝐵𝑎𝑛𝑎𝑡𝑢𝑙 Timișoara este gazda a patru orchestre de tineri muzicieni din patru țări: Orchestra de Tineret a Germaniei, Orchestra Simfonică de Tineret a Ucrainei, Orchestra Națională de Tineret a Moldovei și Orchestra Facultății de Muzică și Teatru Timișoara.

Cei 110 artiști vor fi coordonați de CLEMENS SCHULDT, unul dintre cei mai talentați tineri dirijori din Germania, fiind dirijorul principal al Münchener Kammerorchester.

Solistul concertului va fi acordeonistul lituanian MARTYNAS LEVICKIS, despre care publicația The Independent scria: „Martynas Levickis, incredibil de talentat, omul care reinventează de unul singur acordeonul acordeon”.

În program:
R. STRAUSS – Poemul simfonic „Don Juan“
D. NELSON – „The Ghost Machine Treatise“ pentru acordeon și orchestră
Z. ALMASHI – Sinfonietta
G. LIGETI – Mica serenadă
M. WEINBERG – Rapsodie pe o temă moldovenească

Recital In the Mood for Love | ALEXANDRU TOMESCU – vioară, ADELA LICULESCU - pian
2023-07-01 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În cadrul turneului „Stradivarius”, Ediția a XVI-a, Sala Capitol a Filarmonicii Banatul Timișoara va fi gazda recitalului intitulat In the Mood for Love, susținut de celebrul violonist ALEXANDRU TOMESCU, în mâinile căruia va răsuna o vioară Stradivarius Elder Voicu, Obiect de Patrimoniu Național, Categoria Tezaur.

Va fi acompaniat la pian de ADELA LICULESCU, o pianistă extrem de talentată, care a debutat încă de la 8 ani alături de Filarmonica Gasteig din München, și care are deja importante colaborări cu instituții muzicale importante din țară și din străinătate.

Eveminetul are loc sâmbătă, 1 iulie 2023, de la ora 19:00.

În program, lucrări de: J. MASSENET, F. KREISLER, E. ELGAR, C. FRANCK, C. SAINT-SAËNS.
